open-index/open-wikipedia-markdown huggingface dataset:
சினி செட்டி

**சினி சதானந்த் செட்டி (***Sini Sadanand Shetty***)** என்பவர் ஒரு இந்திய வடிவழகி ஆவார். இவர் பெமினா மிஸ் இந்தியா அழகுப் போட்டியில் பட்டம் வென்றவர், மிஸ் வேர்ல்ட் 2023 இல் இந்தியாவைப் பிரதிநிதித்துவப்படுத்தினார்.

## வாழ்க்கை
சினி செட்டி மும்பையில் கர்நாடகாவைச் சேர்ந்த குடும்பத்தில் பிறந்தார். மும்பையில் காட்கோபரிலுள்ள புனித தோமினிக் சாவியோ வித்யாலயாவில் பயின்றார், தொடர்ந்து மும்பையில் உள்ள எஸ்.கே. சோமையா கலை, அறிவியல் மற்றும் வணிகவியல் கல்லூரியில் பயின்றார், கணக்கியல் மற்றும் நிதியியல் துறையில் பட்டம் பெற்றார். இவர் ஒரு பயிற்சி பெற்ற பரதநாட்டிய நடனக் கலைஞர்.

2022 ஆம் ஆண்டில், செட்டி பெமினா மிஸ் இந்தியா போட்டியில் பங்கேற்று வென்றார், டைம்சு மிஸ் பாடி பியூட்டிபுல் மற்றும் என்ஐஎஃப்டி மிஸ் டேலண்ட் துணை விருதுகளையும் வென்றார், இந்த நிகழ்வு மும்பையில் உள்ள ஜியோ உலக மாநாட்டு மையத்தில் 3 சூலை 2022 அன்று நடந்தது. பெமினா மிஸ் இந்தியா வேர்ல்ட் 2022 வெற்றியாளராக, செட்டி மும்பையில் உள்ள ஜியோ உலக மாநாட்டு மையத்தில் 9 மார்ச் 2024 அன்று நடைபெற்ற உலக அழகி 2023 இல் இந்தியாவைப் பிரதிநிதித்துவப்படுத்தினார்.

## மேற்கோள்கள்

பகுப்பு:2001 பிறப்புகள்
பகுப்பு:வாழும் மக்கள்
கோர்மனைட்டு

**கோர்மனைட்டு** (*Gormanite*) என்பது (Fe,Mg)3Al4(PO4)4(OH)6·2H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுபேட்டு வகை கனிமமாகும். 1922 முதல் 2020 ஆம் ஆண்டுகள் வரையிலான காலத்தில் வாழ்ந்த தொராண்டோ பல்கலைக்கழகத்தின் பேராசிரியர் தொனால்டு எர்பர்ட்டு கோர்மன் நினைவாக கனிமத்திற்கு கோர்மனைட்டு என்று பெயரிடப்பட்டுள்ளது. கோர்மனைட்டை பன்னாட்டு கனிமவியல் நிறுவனம் Gm என்ற குறியீட்டால் அடையாளப்படுத்துகிறது 

பன்னாட்டு கனிமவியல் சங்கம் கோர்மனைட்டு கனிமத்தை Gm என்ற குறியீட்டால் அடையாளப்படுத்துகிறது.

## தோற்றம்
கோர்மனைட்டு கனிமம் முதன்முதலில் 1981 ஆம் ஆண்டு கனடாவின் யூகோன் பிரதேசத்தில் உள்ள டாசன் சுரங்க மாவட்டத்தில் ரேபிட் கிரீக்கு மற்றும் பிக் பிசு நதியில் காணப்பட்டதாக விவரிக்கப்பட்டது. இவ்விடங்களில் இது இரும்பு பாசுபேட்டு கணுக்களில் இழைகளாக காணப்பட்டது. பிசுபீ, அரிசோனா பகுதிகளில் இது ஒரு தோனலைட்டு பாறைப் பிளவுகளில் ஊடுருவி பெரிய படிகங்களாக இருந்தது. அமெரிக்காவின் நியூபோர்ட்டு நகரம், சல்லிவன் மாகாணம், நியூ ஆம்சையர் குரோட்டன், கிராப்டன் மாகாணம் போன்ற பகுதிகளிலும் காணப்படுவதாக தெரிவிக்கப்பட்டுள்ளது.  நமீபியாவின் கரிபிப்பிற்கு தெற்கே உள்ள தீப்பாறைகளிலும் கோர்மனைட்டு கிடைப்பதாக பதிவாகியுள்ளது.

## மேற்கோள்கள்

## புற இணைப்பு
*OpticalMineralogy.org

பகுப்பு:அலுமினியம் கனிமங்கள்
பகுப்பு:மக்னீசியக் கனிமங்கள்
பகுப்பு:இரும்பு(II) கனிமங்கள்
பகுப்பு:பாசுப்பேட்டு கனிமங்கள்
பகுப்பு:முச்சரிவச்சுக் கனிமங்கள்
துல் கஃதா

**துல் கஃதா** (*Dhu al-Qa'dah*, ) என்பது இசுலாமிய நாட்காட்டியின் 11-ஆவது மாதமாகும்.

இது "இருக்கும் இடத்தின் உரிமையாளர்" என்று பொருள்படலாம் - உட்கார்ந்திருக்கும் போது ஆக்கிரமிக்கப்பட்ட இடம்.

போர் தடைசெய்யப்பட்ட இசுலாத்தின் நான்கு புனித மாதங்களில் இதுவும் ஒன்றாகும், எனவே இது "போர்நிறுத்தங்களின் ஆசான்" என்று அழைக்கப்படுகிறது.

உதுமானியரின் காலத்தில், துருக்கிய மொழியில் இது "சில்கேட்" (Zi'l-ka'dé) ஆகும்.

## காலம்
இசுலாமிய நாட்காட்டி என்பது ஒரு சந்திர நாட்காட்டி ஆகும், அமாவாசையின் முதல் பிறை பார்க்கும்போது மாதங்கள் தொடங்கும். இசுலாமிய சந்திர நாட்காட்டி ஆண்டு வெப்பமண்டல ஆண்டை விட 11 முதல் 12 நாட்கள் குறைவாக இருப்பதால், பருவங்கள் முழுவதும் துல்-கதா இடம்பெயர்கிறது. சவூதி அரேபியாவின் உம்முல்-குரா நாட்காட்டியின் அடிப்படையில் துல்-கதாவின் மதிப்பிடப்பட்ட தொடக்க, முடிவு தேதிகள் பின்வருமாறு:

## இசுலாமிய நிகழ்வுகள்
* 5 ஹிஜ்ரி – அகழ்ப்போரில் முசுலிம்கள் பங்கேற்றனர்.
* 7 ஹிஜ்ரி – முதலாவது புனிதப் பயணம் - முகம்மது நபியும் அவரது தோழர்களும் உம்ராவிற்காக மக்கா திரும்பினர்.
* 8 துல் கஃதா – ஹிஜ்ரி 8-ல் ஹஜ் முசுலிம்களுக்குக் கடமையாக்கப்பட்டது.
* 25 துல் கஃதா – கஃபாவின் அடியில் பூமி போடப்பட்ட நாள், இப்றாகீமும், இயேசுவும் பிறந்த நாள்.

## மேற்கோள்கள்

## வெளி இணைப்புகள்
* Islamic-Western Calendar Converter (Based on the Arithmetical or Tabular Calendar)

92
இசைவான எண்கள்

**இசைவான எண்கள்**  (*Amicable numbers*) என்பவை ஒன்றின் தகுவகுஎண்களின் கூட்டுத்தொகையானது மற்ற எண்ணுக்குச் சமமாகவுள்ள இரு இயல் எண்களாகும்.

:*s*(*a*)=*b* ; *s*(*b*)=*a*  (*s*(*n*)=σ(*n*)-*n* என்பது *n* இன் தகுவகுஎண்களின் கூட்டுத்தொகை) எனில், *a*,*b*  இரண்டும் இசைவான எண்கள்.

இசைவான எண்களின் மிகச்சிறிய சோடி (220, 284). 
: 220 இன் தகுவகுஎண்கள்: 1, 2, 4, 5, 10, 11, 20, 22, 44, 55, 110
:இவற்றின் கூட்டுத்தொகை: 1+2+4+5+10+11+20+22+44+55+110 =  284; 
: 284 இன் தகுவகுஎண்கள் 1, 2, 4, 71 142.
:இவற்றின் கூட்டுத்தொகை: 1+2+4+71+142 = 220. 

இசைவான எண்களின் முதல் பத்து சோடிகள்: (220, 284), (1184, 1210), (2620, 2924), (5020, 5564), (6232, 6368), (10744, 10856), (12285, 14595), (17296, 18416), (63020, 76084), and (66928, 66992). . 

இசைவான எண்களைக்கொண்ட சோடிகளின் எண்ணிக்கை  முடிவற்றதா இல்லையா என்பது கண்டறியப்படவில்லை.

ஒரு சோடி இசைவான எண்கள், காலமுறை இடைவெளியானது 2 ஆகவுள்ள தகு வகுஎண்களின் கூட்டுத் தொடர்வரிசையாக இருக்கும்.  தனது தகுவகுஎண்களின் கூட்டுத்தொகைக்குச் சமமாகவுள்ள எண்ணானது, ஒரு நிறைவெண்ணாகும். நிறைவெண்களின் தொடர்வரிசையின் காலமுறை இடைவெளி '1' ஆகும். 2 ஐவிடப் பெரிய காலமுறை இடைவெளிகொண்ட தொடர்வரிசையிலுள்ள எண்கள் இணக்க எண்களாக இருக்கும்.

ஏப்பிரல் 15, 2024 நாள்வரையிலான தகவலின்படி, 1,228,940,050 விற்கும் அதிகமான இசைவான எண்களின் சோடிகள் உள்ளதாகக் கண்டறியப்பட்டுள்ளது.

## குறிப்புகள்

## மேற்கோள்கள்

* 
* 
* 
* 
* 
* 

## வெளி இணைப்புகள்
* 
* 
* 
* 
*  (database of all known amicable numbers)

பகுப்பு:வகுஎண் சார்பு
பகுப்பு:முழுஎண் தொடர்வரிசைகள்
மாதவ் சவான்

**மாதவ் சவான்** *(Madhav Chavan*) (பிறப்பு 1954) ஓர் சமூக ஆர்வலரும் மற்றும் தொழில்முனைவோரும் ஆவார். இவர் இலாப நோக்கற்ற பிரதம் என்ற நிறுவனத்தின் இணை நிறுவனரும் மற்றும் தலைமை நிர்வாக அதிகாரியாகவும் உள்ளார். இந்தியா முழுவதும் உள்ள ஆதரவற்ற குழந்தைகளுக்கு அடிப்படை வாசிப்பு, எழுதுதல் மற்றும் எண்கணிதம் ஆகியவற்றைக் கற்பிப்பதை நோக்கமாகக் கொண்ட ரீட் இந்தியா என்ற பிரச்சாரத்தையும் இவர் தொடங்கினார். கல்வித் துறையில் ஒரு சமூக தொழில்முனைவோர் அமைப்பாக அதன் புதுமை மற்றும் தலைமைத்துவத்திற்காக 2011 ஆம் ஆண்டு  *ஸ்கோல்* விருதைப் பெற்றார். மேலும், இருபது ஆண்டுகளுக்கும் மேலாக பல்லாயிரக்கணக்கான பின்தங்கிய குழந்தைகளின் கற்றல் தேவைகளை வெற்றிகரமாக பூர்த்தி செய்ததன் விளைவாக, மேம்பாட்டு ஒத்துழைப்பில் 2013 பிபிவிஏ அறக்கட்டளை அறிவு எல்லைகள் விருதைப் பெறுள்ளார். 2012 ஆம் ஆண்டில் சவான் கல்விக்கான உலகக் கண்டுபிடிப்பின் உச்சி மாநாட்டில் முன்னணி-சமூக-பங்களிப்பாளர் விருதை பெற்றுள்ளார். செயல்பாட்டுத் துறையில் முன்மாதிரியான பணிக்காக இந்தியாவின் மிக உயர்ந்த விருதான் இது கல்வித் துறையில் நோபல் பரிசுக்கு சமமானதாகக் கருதப்படுகிறது. 2011 ஆம் ஆண்டு சமூக தொழில்முனைவோருக்கான ஸ்கோல் விருதையும் பெற்றார்.

## ஆரம்ப கால வாழ்க்கை
மாதவ் சவான் மகாராட்டிராவில் யஷ்வந்த் சவான் என்பவருக்கு மகனாகப் பிறந்தார். இவரின் தந்தை விளாதிமிர் லெனினால் ஈர்க்கப்பட்டு லால் நிஷான் என்ற கட்சியை நிறுவியவர். மாதவ் சவான் காரில் உள்ள பிபிஎம் உயர்நிலைப் பள்ளியிலும் ஜெய் இந்த் கல்லூரியிலும் படித்தார். மும்பையில் உள்ள அறிவியல் தொழிநுட்ப நிறுவனத்தில் வேதியியலில் இளம் அறிவியல் மற்றும் முது அறிவியல் பட்டம் பெற்றார். மேலும் இவர்  1983 இல் ஒகையோ மாநில பல்கலைக்கழகத்தில் வேதியியலில் முனைவர் பட்டமும் பெற்றுள்ளார்.

## தொழில்
1989 இல் மும்பை சேரிகளில் தேசிய எழுத்தறிவுத் திட்டத்தில் வயது வந்தோருக்கான கல்வியறிவை வழங்குவதற்காகான பிரதம் என்ற திட்டத்தில்  ஈடுபடுவதற்கு முன்பு மாதவ் சவான் ஐக்கிய அமெரிக்காவின் டெக்சாஸ் மாநிலத்தின்  ஹியூஸ்டன் பல்கலைக்கழகம் மற்றும் மும்பை, வேதியியல் தொழில்நுட்ப நிறுவனம்ஆகியவற்றில் வேதியியலைக் கற்பித்தார்.

1983ல் இந்தியா திரும்பிய இவர் சில வருடங்கள் தூர்தர்ஷனுக்காக கல்வியறிவுத் திட்டங்களைத் தயாரித்த பிறகு, மும்பையின் சேரிகளில் கற்பிக்க ஐக்கிய நாடுகளின் சிறுவர் நிதியம் திட்டத்தில் பணியாற்ற அழைக்கப்பட்டார்.

மாதவ் சவான் 2004 முதல் 2008 வரை தேசிய ஆலோசனைக் குழுவின் உறுப்பினராக இருந்தார்  இந்திய அரசாங்கத்தின் அனைவருக்கும் கல்வி இயக்கத்தின் தலைமைக் குழுவின் உறுப்பினராகவும் உள்ளார். மேலும், அதன் நான்கு அரையாண்டு கூட்டு மறுஆய்வு பணிகளில் உறுப்பினராக உள்ளார்.

## தனிப்பட்ட வாழ்க்கை
மாதவ் சவான் பழைய உலக சர்வதேசத் திரைப்படங்களின் தீவிர ரசிகர். தொழில்முறை புகைப்படக் கலைஞரான இவர், மராத்தியில் 'சம்பவ்' என்ற புத்தகத்தை எழுதியுள்ளார்.

## மேற்கோள்கள்

## வெளி இணைப்புகள்
*
* www.prathaminstitute.org
* Interview

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:சமூக சேவகர்கள்
பழுப்பு மீன்கொத்தி

**பழுப்பு மரங்கொத்தி** (*Sombre kingfisher-தோடிராம்பசு புனிப்ரிசு*) என்பது அல்செடினிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவின் வடக்கு மலுக்குவில் உள்ள ஹல்மஹேரா தீவில் மட்டுமே காணப்படும் அகணிய உயிரி.

சோம்ப்ரே மரங்கொத்தியின் இயற்கை வாழிடம் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப மண்டல அல்லது வெப்ப மண்டல சதுப்புநிலக் காடுகள், மிதவெப்பமண்டல அல்லது வெப்ப மண்டல சதுப்பு நிலங்கள் மற்றும் தோட்டங்கள் ஆகும். இது வாழ்விட இழப்பால் அச்சுறுத்தப்படுகிறது.

## விளக்கம்
பழுப்பு மரங்கொத்தி ஒப்பீட்டளவில் பெரிய மீன்கொத்தி போன்று 28 செ.மீ. நீளமுடையது. இது வெள்ளை வயிறு மற்றும் கழுத்துடன் ஆலிவ் முதல் கருப்பு மேல் பகுதிகளுடன் கருமை கலந்த வெண் நிறத்தைக் கொண்டுள்ளது. அலகு அடர் நிறத்திலானது. இதன் ஓசை மெதுவான 'கி-கி-கி'; என மூன்று உரத்த சத்தத் தொடர்களைக் கொண்டதாகும்.

## பரவல்
பழுப்பு மரங்கொத்தி ஹல்மஹேரா மட்டுமே காணப்படுகிறது. இங்கு இது முதன்மைக் காடுகள், சதுப்புநிலக் காடுகள், முதிர்ந்த இரண்டாம் நிலை வனப்பகுதி மற்றும் சதுப்பு நிலங்களுக்கு அருகில் வாழ்கிறது. இது பயிரிடப்பட்ட பகுதிகளுக்கு இரைதேடிச் செல்லலாம்.

## காப்பு
இந்த சிற்றினம் 1931 முதல் இந்தோனேசியச் சட்டத்தின் கீழ் பாதுகாக்கப்படுகிறது. பல பாதுகாக்கப்பட்ட பகுதிகளிலிருந்து இவை பயனடைகின்றன. இருப்பினும், இது பன்னாட்டு இயற்கைப் பாதுகாப்புச் சங்கத்தின் செம்பட்டியலில், தற்போது தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.

## மேற்கோள்கள்

## வெளி இணைப்புகள்

* பறவையின இனங்கள் உண்மைத் தாள்.
* இணைய பறவை சேகரிப்பு

பகுப்பு:இந்தோனேசியப் பறவைகள்
பகுப்பு:மரங்கொத்திகள்
மாலிப்டினம் இருகுளோரைடு ஈராக்சைடு

**மாலிப்டினம் இருகுளோரைடு ஈராக்சைடு** (*Molybdenum dichloride dioxide*) என்பது MoO2Cl2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற மாலிப்டினம் சேர்மங்கள் தயாரிப்பதற்கு உதவும் ஒரு முன்னோடிச் சேர்மமாகப் பயன்படுத்தப்படுகிறது. மஞ்சள் நிறத்தில்  எதிர்காந்தப் பண்புடன் ஒரு திண்மப் பொருளாக இது பயன்படுத்தப்படுகிறது. மாலிப்டினம் இருகுளோரைடு ஈராக்சைடு மாலிப்டினத்தின் அறியப்பட்டுள்ள பல ஆக்சிகுளோரைடுகளில் ஒன்றாகும்.

## கட்டமைப்பு
வாயு நிலை மாலிப்டினம் இருகுளோரைடு ஈராக்சைடு மோனோமர் எனப்படும் ஒரு தனி மூலக்கூறு ஆகும். ஆனால் ஒடுக்கமடையும்போது ​​நிச்சயமற்ற கட்டமைப்பில் ஒருங்கிணைப்புப் பலபடியாக பலபடியாகிறது.
## தயாரிப்பு
மாலிப்டினம் மூவாக்சைடுடன் அடர் ஐதரோகுளோரிக்கு அமிலத்தைச் சேர்த்து சூடாக்கினால் எளிதாக மாலிப்டினம் இருகுளோரைடு ஈராக்சைடை தயாரிக்க இயலும்:
:MoO3  +  2 HCl  →  MoO2Cl2  +  H2O 
மாலிப்டினம் ஆக்சிடெட்ராகுளோரைடு சேர்மத்திலிருந்தும் மாலிப்டினம் இருகுளோரைடு ஈராக்சைடை தயாரிக்க இயலும்:
:MoOCl4  +  O(Si(CH3)3)2  →  MoO2Cl2  +  2 ClSi(CH3)3
மாலிப்டினம் ஈராக்சைடு சேர்மத்தை குளோரினேற்றம் செய்தும் இதை தயாரிக்கலாம்:
:MoO2  +  Cl2  →  MoO2Cl2
மாலிப்டினம் மூவாக்சைடை குளோரினேற்றம் செய்தும் மாலிப்டினம் இருகுளோரைடு ஈராக்சைடை தயாரிக்க முடியும்:
:MoO3  +  Cl2  →  MoO2Cl2

## வினைகள்
MoO2Cl2(ஈதர்)2 வகையைச் சேர்ந்த பல பிசுகூட்டுசேர் பொருட்கள்  அறியப்படுகின்றன. இந்த எண்முக மூலக்கூற்று அணைவுச் சேர்மங்கள் கரிம கரைப்பான்களில் கரைகின்றன. 

பெரிய அனிலீன்களுடன் இச்சேர்மம் ஈரமிடோ அணைவுச் சேர்மமாக MoCl2(NAr)2(இருமெத்தாக்சியீத்தேன்) மாறுகிறது. இந்த அணைவுச் சேர்மம் சிராக் கார்பீன் எனப்படும் Mo(OR)2(NAr)(CH-t-Bu) வகை உலோகக் கார்பனுக்கு முன்னோடிச் சேர்மமாகக் கருதப்படுகிறது. 

## தொடர்புடைய சேர்மங்கள்
மாலிப்டினம் இருபுளோரைடு ஈராக்சைடு இதனுடன் தொடர்புடைய ஒரு சேர்மமாகும். இது வெண்மை நிறத்தில் காணப்படுகிறது.

## மேற்கோள்கள்

பகுப்பு:ஆக்சி குளோரைடுகள்
பகுப்பு:மாலிப்டினம்(VI) சேர்மங்கள்
பல்லமகாதேவி

**பல்லமகாதேவி** (*Ballamahadevi*) (இறப்பு 1285) அலுபா வம்சத்தின் ராணி ஆட்சியாளராக இருந்தார்.

இவர் மனபாரநேஸ்வரர் குடும்பத்தில் பிறந்தார். இவர் மன்னர் வ்லராபந்திதேவாவை மணந்தார். 1275-ஆம் ஆண்டில் இவர் விதவையாகிவிட்டார். இவர் தனது இளம்  மகன் மன்னர் நாகதேவராசாவுடன் இணைந்து அரியணை ஏறினார். இவர் தனது உரிய வயது பெறாத மகனின் ஆட்சிக்காலத்தின் போது வெறுமனே ஆட்சியாளராக இருக்கவில்லை-கல்வெட்டுகள் அவர் தனது கணவருக்குப் பிறகு தனது சொந்த உரிமையில் ஒரு முழு ஆட்சியாளராக இருந்ததாகவும், இவரது மகனின் இணை மன்னராக இருந்ததாகவும் தெளிவாகக் கூறுகின்றன. 

இவர் மகாராஜாதிராஜா என்ற ஆண் பட்டத்தையும், அலுபாக்கள் பயன்படுத்திய அனைத்து இறையாண்மை பட்டங்களையும் பயன்படுத்தினார். 1277 ஆம் ஆண்டின் ஒரு கல்வெட்டு, ராணி நீருவர-பகவதி தேவிக்கு பரிசுகளை வழங்கியதாக பதிவு செய்கிறது. இவர் தனது அனைத்து அமைச்சர்களுடனும் (சமஸ்தா-பிரதானரு), தேசி-புருஷர்கள், பஹத்தாரா-நியோகிகள் மற்றும் பூசாரிகளுடன் பராகன்யபுரத்தில் உள்ள தனது பிரதான அரண்மனையிலிருந்து ஆட்சி செய்தார்.

## குறிப்புகள்

## மேற்கோள்கள்

* ஆபிரகாம் எராலி, *[https://books.google.com/books?id=te1sqTzTxD8C&dq=Queen+Ballamahadevi&pg=PA368 முதல் வசந்தம்-இந்தியாவின் பொற்காலம்]*
* *[https://archive.org/stream/AHistoryOfSouthKanara/A%20History%20of%20South%20Kanara_djvu.txt தெற்கு கனடாவின் வரலாறு]*, விரிவாக்க சேவைகள் மற்றும் வெளியீடுகள் துறை கர்நாடகா பல்கலைக்கழகம், DHARWAR.3

பகுப்பு:இந்திய அரச குடும்பப் பெண்கள்
நிக்கல் அசைடு

**நிக்கல் அசைடு** (*Nickel azide*) என்பது Ni(N3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்  நிக்கல் டெட்ராகார்பனைல் மற்றும் அயோடின் அசைடு ஆகியவற்றுக்கு இடையேயான வினை மூலம் இச்சேர்மம் உருவாகும்.

::2Ni(CO)4 + 2IN3 → Ni(N3)2 + NiI2 + 8CO

## பண்புகள்
நிக்கல் அசைடு நீர்க் கரைசல் 292 நானோமீட்டரில் உச்சத்துடன் புற ஊதாக் கதிர்களில் அதிக உறிஞ்சுதலைக் கொண்டுள்ளது. இக்கரைசல் 394, 656 மற்றும் 720 நானோமீட்டரில் காணக்கூடிய ஒளி உறிஞ்சுதல் உச்சங்களைக் கொண்ட எக்சா அக்குவாநிக்கல் நேர்மின் அடனிகளையும் கொண்டுள்ளது.  தொடர்புடைய நிகோட்டினிக் அமிலம் மற்றும் நிகோட்டினேட்டு கலப்பு எதிர்மின் அயனி சேர்மம் அசைடின் மீது (μ-1,1) என்ற முடிவில் பாலம் அமைத்து ஒருங்கிணைகிறது. மேலும் அணைவுக்குள் இருக்கும் நிக்கல் மற்றும் நைட்ரசனுக்கு  இடையே ஓர் அசாதாரண கோணம் அமைகிறது. எல்லா அசைடுகளையும் போல  நிக்கல் அசைடும் வெடிக்கும் தன்மை கொண்டிருக்கிறது.

## மேற்கோள்கள்

பகுப்பு:நிக்கல் சேர்மங்கள்
பகுப்பு:அசைடுகள்
எரெமோப்டெரிக்சு

**எரெமோப்டெரிக்சு** (*Eremopterix*) என்பது அலௌடிடே குடும்பத்தைச் சேர்ந்த **சிட்டுக்குருவி** சிற்றினம் ஆகும். இந்த வானம்பாடி குருவிகள் ஆப்பிரிக்காவிலும் இந்தியத் துணைக்கண்டத்திலும் காணப்படுகின்றன.

## வகைப்பாட்டியல்
### தற்போதுள்ள இனங்கள்
*எரேமோப்டெரிக்சு* பேரினத்தில் தற்பொழுது பின்வரும் சிற்றினங்கள் உள்ளன.

### முன்னாள் இனங்கள்
முன்னதாக, சில வகைப்பாட்டியலாளர்கள் பின்வரும் சிற்றினத்தினை (அல்லது துணையினம்) *எரேமோப்டெரிக்சு* பேரினத்தின் கீழ் வகைப்படுத்தியிருந்தனர்.:

* அரேபிய வானம்பாடி (*பைருகுலாடா எரிமோடைடிசு*)

## மேற்கோள்கள்

பகுப்பு:பறவைப் பேரினங்கள்
புலித்தேவன் (தமிழ்ப் போராளி)

**சீவரட்ணம் புலிதேவன்** (*Seevaratnam Pulidevan*) என்பவர் தமிழீழ விடுதலைப் புலிகளின் சமாதான செயலகத்தின் தலைவராக இருந்தவர். இவர் விடுதலைப் புலிகள் சார்பாக அமைதிப் பேச்சுவார்த்தைகளை நடத்தினார். இவருடன் சேர்ந்து வெள்ளைக் கொடி நிகழ்வின்போது பாலசிங்கம் நடேசன், ரமேஷ் ஆகியோர் கொல்லப்பட்டனர்.

## மேற்கோள்கள்

பகுப்பு:ஈழ விடுதலைப் போராளிகள்
பகுப்பு:விடுதலைப் புலிகளின் போராளிகள்
பகுப்பு:2009 இறப்புகள்
கருப்புசாமிக் காசித்தும்பை

**கருப்புசாமிக் காசித்தும்பை** (***Impatiens karuppusamyi***) என்பது 2023-ஆம் ஆண்டு களக்காடு பகுதியில் கண்டறியப்பட்ட காசித்தும்பைச் செடியினம். இது களக்காடு பகுதியில் மட்டுமே கண்டறியப்பட்டுள்ளதால் இதைக் **களக்காட்டுக் காசித்தும்பை** எனலாம்.

## வகைப்பாடும் பரம்பலும்
காசித்தும்பைப் பேரினத்தைச் சேர்ந்த செடிகள் ஆப்பிரிக்கா, மடகாசுக்கர், தென்னிந்தியா, இலங்கை ஆகிய பகுதிகளில் காணப்படுகின்றன. அவற்றுள் இந்தியாவில் 280 இனங்கள் கீழை இமயமலையிலும், மேற்குத் தொடர்ச்சி மலையிலும் உள்ளன. அவற்றுள் 106 இனங்கள் மேற்குத் தொடர்ச்சி மலையில் மட்டுமே காணும் அகணிய இனங்கள். அவற்றுள் 80 விழுக்காட்டுக்கும் மேல் அச்சுறுத்தலுக்குள்ளான இனங்களாவன.

அவற்றுள் இலையறு தண்டுள்ளி (*scapigerous*) இனங்களான 36 இனங்கள் மிகமிக அரிதானவை. இவை தென்னிந்தியாவிலும் இலங்கையிலும் மட்டுமே வளர்கின்றன. அவற்றுள் அகத்தியமலைப் பகுதியில் திருநெல்வேலிக் காசித்தும்பை (*I. tirunelvelliensis*), கொம்புக் காசித்தும்பை (*I. bicornis*), குறுந்தண்டுக் காசித்தும்பை (*I. acaulis*) ஆகியன ஏற்கனவே அறியப்பட்டிருந்தன. களக்காடு முண்டந்துறை புலிகள் காப்பகத்தில் ஆய்வில் ஈடுபட்டிருந்த பால்ராசு செல்வா, வெள்ளிங்கிரி இரவிச்சந்திரன் ஆகியோர் கொண்ட குழுவினர் பாறையொன்றில் வளர்ந்திருந்த காட்டுத்தும்பைச் செடியை ஆய்வு செய்தபோது அது அப்பகுதியில் எதிர்பார்க்கக்கூடிய கொம்புக் காசித்தும்பையை ஒத்து இருந்தாலும் குறிப்பிடத்தக்க வேறுபாடுகள் இருப்பதைக் கண்டுபிடித்தனர். அதுவரை பதிவாகாத புது இனம் என நிறுவி, தாவரவியலாளர் கருப்புசாமியின் பெயரால் அறிவியற் பெயரில் சிற்றினத்திற்கு *கருப்புசாமியி* எனப் பெயரிட்டனர். *Impatiens* எனும் பேரினம் காசித்தும்பைகளுக்கானது.

## தோற்றம்
கொம்புக் காசித்தும்பை போன்ற தோற்றத்தைக் கொண்டிருக்கும் கருப்புசாமிக் காசித்தும்பையின் இலைகள் சற்றே சிறிய அளவின. ஆறு முதல் 8 மலர்கள், சிறு தரைப்பூக்காம்பில் (*scape*) காணப்படும். மலர்கள் 1 செ.மீ. விட்டம் கொண்டவை. பூந்துகள் அடர்செம்மஞ்சள் நிறத்தில் இருக்கும். வல்லாரை போன்ற இலைவடிவம் இருக்கும். 0.4 மி.மீ. பருமனுள்ள கிழங்குபோல் உருண்ட, சதைப்பற்றுள்ள வேர்கள் இளஞ்சிவப்பு நிறத்தில் இருக்கின்றன.

## சூழியல்
பாறைவாழிகளான கருப்புசாமிக் காசித்தும்பைகள் மலைப்பாசிகளினூடே வளர்பவை. பிற குறுந்தண்டுக் காசித்தும்பைகளைப் போலவே குறுகிய மழைக்காலத்தில் மட்டும் தளைத்து மடிந்துவிடுபவை. இதனாலேயே இவ்வினங்கள் மிகவும் அச்சுறுதலுக்குள்ளானவை.

## மேற்கோள்கள்


பகுப்பு:அகணியத் தாவரங்கள்
பகுப்பு:தமிழ்நாட்டின் தாவரங்கள்
கென் சிமிசு

**கென் சிமிசு** (*Ken Shimizu*) யப்பானைச் சேர்ந்த ஆபாச திரைப்பட நடிகர். 10,000 திரைப்படங்களில் 10,000 பெண்களுடன் பாலியல் உறவு கொண்டவர் என்ற பெருமையை இவர் பெற்றுள்ளார்.

## வாழ்க்கை மற்றும் தொழில்
செப்டம்பர் 1, 1979 இல் பிறந்தார். யப்பானிய நேர்பாலீர்ப்பு ஆண்களுக்கான *பட்டி* (பாடி) என்ற இதழின் ஜூலை 1998 இதழில் 18 வயதில் வடிவழகராக தனது முதல் தோற்றத்தை வெளிப்படுத்தினார். பின்னர் சிறிது காலத்திற்குப் பிறகு 2002 ஆம் ஆண்டின் நடுப்பகுதியில் இவர் 1,200 வயது வந்தோருக்கான காணொளியில் தோன்றியதாகக் கூறப்படுகிறது.

சிமிசு ஓரினச்சேர்க்கை வயது வந்தோருக்கான திரைப்படங்களை உருவாக்குகிறார். மேலும், ஓரினச்சேர்க்கையாளர்களிடையே பிரபலமான நபராக உள்ளார். இவரும் யோசியா மினாமியும் மே 2003 இல் நடிகைகள் இட்டோமி சினா மற்றும் மரிகோ கவானாவுடன் ஒன்றாகத் தோன்றினர்.  2007 முதல் ஆண்-சார்ந்த திட்டத்தில், இவர் யப்பானிய ஆபாச பட நடிகர் நட்சுயா டோகாவாவுடன் இணைந்து ஒரு தொகுப்பில் தோன்றினார்.

## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
வாக்கு எண்ணிக்கை

**வாக்கு எண்ணிக்கை** (Vote counting) என்பது ஒரு தேர்தலில் வாக்காளர்கள் செலுத்திய வாக்குகளை எண்ணும் செயல்முறையாகும். இது கைமுறையாகவோ அல்லது இயந்திரங்கள் மூலமாகவோ நடைபெறலாம். அமெரிக்காவில், தேர்தல் அறிக்கைகளை தொகுத்தல் மற்றும் உத்தியோகபூர்வ முடிவுகளுக்கு அடிப்படையாக இருக்கும் முடிவுகளை சரிபார்ப்பது *கேன்வாசிங்* என்று அழைக்கப்படுகிறது.

## கைமுறை எண்ணிக்கை
இடது|thumb|கைமுறை வாக்கு எண்ணிக்கை, 2015 இல்
வாக்குச் சீட்டு முறையில் நடைபெறும் தேர்தல்களைக் கைமுறை எண்ணிக்கையால் கணக்கிடப்படுகின்றன. வாக்குப்பெட்டிகள் மற்றும்/அல்லது உறைகளிலிருந்து வெளியே எடுக்கப்பட்டு, பின்னர் முடிவுகள் கணக்கிடப்படுகின்றன. தானியங்கு எண்ணிக்கை பயன்படுத்தப்பட்ட சமயங்களில் தேர்தல் தணிக்கைக்காகவும் மறு எண்ணிக்கைக்காகவும் கைமுறை எண்னிக்கை பயன்படுத்தப்படுகிறது.

## இயந்திரக் கணக்கீடு
வாக்குப்பதிவு இயந்திரங்களில் வாக்காளர்கள் தங்களுக்கு விருப்பமான வாக்காளர்களை பொத்தானை அழுத்துவதன் மூலம் தேர்வு செய்கிறார்கள். வாக்குப் பதிவு இயந்திரங்களில் உள்ள முடிவுகள் எனும் பொத்தானை அழுத்துவதன் மூலம் அந்த வாக்குச்சாவடியில் பதிவான ஒட்டுமொத்த வாக்குகளைக் கணக்கிட முடியும்.

இம்முறையில் தனி நபர்கள் வாரியாக வாக்கு எண்ணிக்கை செய்ய இயலாது.

## மேற்கோள்கள்


பகுப்பு:வாக்களிப்பு
பகுப்பு:காணொளிக் கோப்பு உள்ள கட்டுரைகள்
பகுப்பு:தேர்தல்கள்
பொது விடுமுறை

ஒரு **பொது விடுமுறை** (public holiday) **தேசிய விடுமுறை** நாள் என்பது அலுவல்பூர்வமான விடுமுறை நாளினைக் குறிக்கிறது.

## நாடு வாரியாக பொது விடுமுறை நாட்கள்
சில நாடுகளில், சில அல்லது அனைத்துப் பொது விடுமுறை நாட்களையும் ஊதியத்துடன் கூடிய விடுமுறை நாளாக அறிவிப்பதற்கான சட்டங்கள் உள்ளன. சில நாடுகள் ஊதியத்துடன் விடுமுறை வழங்கினாலும் அதிகாரப்பூர்வ சட்டங்கள் இல்லாமல் உள்ளன.

இவை, நாடு மற்றும் ஆண்டுகளைப் பொறுத்து மாறுபடலாம். 36 நாட்களை பொது விடுமுறையாகக் கொண்ட நேபாளம், அதிக எண்ணிக்கையிலான பொது விடுமுறை நாடுகளைக் கொண்ட நாடாக உள்ளது, ஆனால் அங்கு ஆறு நாட்கள் ஒரு வாரத்தில் வேலை நாட்களாக உள்ளன. 21 தேசிய விடுமுறை நாட்களைக் கொண்டு இந்தியா இரண்டாவது இடத்திலும், கொலம்பியா மற்றும் பிலிப்பைன்ஸ் தலா 18 தேசிய விடுமுறை நாட்களையும் கொண்டுள்ளன. அதேபோல், சீனா ஆங்காங்கில்ஆண்டுக்கு 17 பொது விடுமுறைகள் உள்ளன. 

### நியூசிலாந்து
நியூசிலாந்தில் 12 சட்டப்பூர்வ பொதுவிடுமுறை நாட்கள் உள்ளன. பொதுவிடுமுறை நாட்களில் ஒருவர் வேலை செய்தால் வழக்கமாக வழங்கப்படும் ஊதியத்தினை விட 1.5 மடங்கு அதிக ஊதியம் கொடுக்கப்பட வேண்டும்.

## மேற்கோள்கள்

பகுப்பு:பொது விடுமுறைகள்
நையோபியம் இருசல்பைடு

**நையோபியம் இருசல்பைடு** (*Niobium disulfide*) என்பது NbS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். இது கருப்பு நிற அடுக்காலான ஒரு திடப்பொருளாகும். மற்ற இடைநிலை உலோக இருசால்கோசெனைடுகளைப் போலவே இதையும் மீமெல்லிய சாம்பல் நிறத் தாள்களாக உரிக்கவியலும். இந்த அடுக்குகள் மீக்கடத்துத்திறனை வெளிப்படுத்துகின்றன. இங்கு மாறுநிலை  வெப்பநிலை 2 செண்டி ஆம்பியர் முதல் 6 கெல்வின் வரை  அதிகரிக்கிறது. அடுக்கின் தடிமன் 6 முதல் 12 நானோமீட்டர் வரை அதிகரித்து, பின்னர் தடிமனுடன் நிறைவுருகிறது. 

## மேற்கோள்கள்

பகுப்பு:நையோபியம்(IV) சேர்மங்கள்
பகுப்பு:சல்பைடுகள்
தேர்தல் சின்னம்

[thumb|[கேரளம்|கேரளாவின் முராள் பகுதியில் வரையப்பட்டுள்ள இந்திய தேசிய காங்கிரசின் தேர்தல் சின்னமான கைச் சின்னம்]]
**தேர்தல் சின்னம்** (electoral symbol) என்பது ஒரு நாட்டின் தேர்தல் ஆணையத்தால் ஒரு சுயாதீன வேட்பாளர் அல்லது அரசியல் கட்சிக்கு ஒதுக்கப்பட்ட ஒரு தரப்படுத்தப்பட்ட சின்னமாகும்.

## பயன்பாடு
கட்சிகள் தங்களுக்கு வாக்களிக்க வேண்டும் என்று வாக்கு சேகரிப்பின் போது சின்னங்களைப் பயன்படுத்தப்படுகின்றன. மேலும், ஒரு வாக்காளர் தொடர்புடைய கட்சிக்கு வாக்களிக்க ஒரு அடையாளத்தை உருவாக்க வேண்டியதற்காக வாக்குச் சீட்டுகளில் இவை அச்சிடப்படுகின்றன. வாக்குச் சீட்டுகளில் வேட்பாளர்களின் பெயர்களைப் படிக்க முடியாத கல்வியறிவற்ற மக்களால் வாக்களிக்க உதவுவதே இதன் முதன்மையான நோக்கங்களில் ஒன்றாகும்.

இந்தியாவில், தேர்தல் சின்னங்கள் இந்தியத் தேர்தல் ஆணையத்தால் ஒதுக்கப்படுகின்றன, இதில் கட்சியின் சித்தாந்தம் மற்றும் நிலைப்பாட்டைக் காட்சிப்படுத்தும் உருப்படிகள் உள்ளன. தேசியக் கட்சியாக நியமிக்கப்பட்ட ஒரு கட்சிக்கு ஒதுக்கப்பட்ட சின்னத்தை நாட்டில் உள்ள பிற கட்சிகள் பயன்படுத்த முடியாது. ஒரு மாநிலத்தில் ஒரு மாநில கட்சிக்கு ஒதுக்கப்பட்ட சின்னம் மற்றொரு மாநிலத்தில் வெவ்வேறு மாநிலக் கட்சிக்கு ஒதுக்கப்படலாம்.

## மேற்கோள்கள்

பகுப்பு:தேர்தல்கள்
தேர்தல் நாள்

thumb|400x400px|
**தேர்தல் நாள்** (Election day) அல்லது **வாக்குப்பதிவு நாள்** என்பது பொதுத் தேர்தல் நடைபெறும் நாள் ஆகும். பல நாடுகளில், அதிகமான வாக்காளர்கள் பங்கேற்க முடியும் என்பதனால் பொதுத் தேர்தல்கள் எப்போதும் சனி அல்லது ஞாயிற்றுக்கிழமைகளில் நடத்தப்படுகின்றன. பிற நாடுகளில் வார நாட்களில் தேர்தல் நடைபெறுகிறது. சில நாடுகள் தேர்தல் நடைபெறும் நாளினை பொது விடுமுறையாக அறிவிக்கின்றன.

## நாடு/பிரதேசம் வாரியாக தேர்தல் நாள்

## மேற்கோள்கள்


பகுப்பு:தேர்தல்கள்
ஜான் ரத்தினம்

**ஜான் ரத்தினம்** (*John Rathinam*) என்பவர் 1885-ஆம் ஆண்டு அயோத்தி தாசருடன் இணைந்து *திராவிட பாண்டியன்* என்ற இதழை நிறுவியவர் ஆவார். இவ்விதழானது சென்னையில் இருந்த தீண்டத்தகாதவர்களின் துன்பங்களில் கவனம் செலுத்துகிற வகையில் நிறுவப்பட்டது.   1885-ஆம் ஆண்டு பேராயர் ஜான் ரத்தினம், பண்டிதர் அயோத்தி தாசருடன் இணைந்து *[[திராவிடர் கழகம்]]* என்ற ஆதி திராவிடர்களுக்கான அமைப்பையும், அதற்கென *திராவிட பாண்டியன்* என்ற ஏட்டையும் உருவாக்கினார்.
பகுப்பு:தலித் எழுத்தாளர்கள்

## மாலை நேரப் பள்ளிகள்
ஜான் ரத்தினம் உருவாக்கிய திராவிட கழகம் சென்னையில் சிறிய அளவில் மாலை நேரப் பள்ளிகளை நடத்தி வந்தது. பிறகு இவர் ராயப்பேட்டை வெஸ்லி பள்ளியில் தலைமை ஆசிரியராகப் பொறுப்பேற்ற பிறகு அந்த அமைப்பின் பணிகள் படிப்படியாக நின்று போனது.

## மேற்கோள்கள்

பகுப்பு:தலித் எழுத்தாளர்கள் 
பகுப்பு:சென்னை எழுத்தாளர்கள்
பகுப்பு:இந்தியப் பதிப்பாளர்கள்பகுப்பு:தமிழ் எழுத்தாளர்கள்
பீட்டராண்ட்ரெசெனைட்டு

**பீட்டராண்ட்ரெசெனைட்டு**  (*Peterandresenite*) என்பது Mn4Nb6O19•14H2O என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமமாகும்.  இயற்கையாக அறியப்பட்ட முதல் அறுநையோபேட்டு என்ற சிறப்புக்கு உரிய கனிமமாக இது அறியப்படுகிறது. இதன் கட்டமைப்பிலும் ஒரு சிறப்பு வகை இலிண்ட்குவிசுட்டு அயனி எண்முக அமைப்பு காணப்படுகிறது. நார்வே நாட்டிலுள்ள வெசுட்போல்டு மாகாணத்தின் இலார்விக்கு வளாகத்தின் பெக்மாடைட்டு பாறைகளில் பீட்டராண்ட்ரெசெனைட்டு கண்டுபிடிக்கப்பட்டது. மற்ற தனித்தன்மை வாய்ந்த நியோபியம் தாதுக்களான ஆசுபெதமைட்டு மற்றும் மெனெசிசைட்டு போன்றதாகவும் கருதப்படுகிறது. 

## தோற்றம்
நார்வே நாட்டின் வெசுட்போல்டு மாகாணத்தின் இலார்விக்கு நகரத்திற்கு அருகிலுள்ள திவெடலன் என்ற குக்கிராமத்தின் ஒரு கருங்கல் கட்டிடக் கற்கள் வெட்டி எடுக்கப்படும் இடத்தில்  பீட்டராண்ட்ரெசெனைட்டு  முதன்முதலில் கிடைத்தது. 

பன்னாட்டு கனிமவியல் சங்கம் பீட்டராண்ட்ரெசெனைட்டு கனிமத்தை Pan என்ற குறியீட்டால் அடையாளப்படுத்துகிறது.
## மேற்கோள்கள்

பகுப்பு:நையோபியம் கனிமங்கள்
பகுப்பு:ஆக்சைடு கனிமங்கள்
பகுப்பு:மாங்கனீசு(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
திங் லிரேன்

**திங் லிரேன்** அல்லது **திங் லிசேன்** (*Ding Liren*, ; பிறப்பு: 24 அக்டோபர் 1992) சீன சதுரங்க பேராதனும், நடப்பு உலக சதுரங்க வாகையாளரும் ஆவார். இவர் வரலாற்றில் அதிக மதிப்பெண் பெற்ற சீன சதுரங்க வீரரும், மூன்று முறை சீன சதுரங்க வாகையாளரும் ஆவார். திங் லிரேன் உலக வாகையாளருக்கான வேட்பாளர் போட்டியில் விளையாடி பிடே உலகத் தரவரிசையில் 2800 எலோ மதிப்பெண்ணைக் கடந்த முதல் சீன வீரர் ஆவார். சூலை 2016 இல், 2875 மின்வல்லு மதிப்பீட்டுடன், இவர் உலகின் மிக உயர்ந்த மதிப்பெண் பெற்ற மின்வல்லு வீரர் ஆவார். சூலை 2023 இல், திங் 2830 மதிப்பெண்ணுடன் முதல்தர விரைவு வல்லு வீரர் ஆனார்.

ஆகத்து 2017 முதல் நவம்பர் 2018 வரை மரபார்ந்த சதுரங்கத்தில் திங் தோற்கடிக்கப்படவில்லை, 29 வெற்றிகளையும் 71 சமன்களையும் பதிவு செய்தார். இந்த 100-விளையாட்டு ஆட்டமிழக்காத தொடர் உயர்மட்ட சதுரங்க வரலாற்றில் மிக நீளமானது, மாக்னசு கார்ல்சன் 2019 இல் இதை முறியடித்தார். 2022 ஆம் ஆண்டிற்கான வேட்பாளருக்கான போட்டியில் திங் இரண்டாவது இடத்தைப் பிடித்தார். கார்ல்சன் தனது வாகைப் பட்டத்தைக் காக்க மறுத்ததால், இயான் நிப்போம்னியாசிக்கு எதிரான 2023 உலக சதுரங்க வாகையாளருக்காக திங் தன்னைத் தகுதிப்படுத்தினார். மரபார்ந்த விளையாட்டில் 7-7 என்ற சமநிலைக்குப் பிறகு விரைவு சமன்முறிகளில் நிப்போம்னியாசியை 2½-1½ என்ற கணக்கில் தோற்கடித்து, திங் வென்று, உலக சதுரங்க வாகையாளரானார்.

## உலக வாகையாளர் (2023-இன்று)
ஏப்ரல் 2023 இல், "நிப்போம்னியாசி எதிர் திங் திரேன்" உலக வாகையாளர் போட்டி மரபார்ந்த பகுதியுடன் தொடங்கி 7-7 என சமநிலையில் முடிந்தது. திங் பின்னர் நிப்போம்னியாசியை விரைவு சமன்முறியில் தோற்கடித்தார், நான்காவது ஆட்டத்தை கருப்புக் காய்களுடன் விளையாடி வென்றார். இதன்மூலம் திங் (பெண்கள் அல்லாத) உலக சதுரங்க வாகையாளர் பட்டத்தைப் பெற்ற முதல் சீன வீரர் ஆனார்.

உலக வாகையாளர் பட்டத்தை வென்ற பிறகு, ஊக்கமின்மை காரணமாக திங் போட்டிகளிலிருந்து ஒன்பது மாத இடைவெளி எடுத்தார். சனவரி 2024 இல் டாட்டா ஸ்டீல் சதுரங்கச் சுற்றில் 13 இற்கு 6 என்ற கணக்கில் ஒன்பதாவது இடத்தைப் பிடித்தார்.

2024 நவம்பரில் நடக்கவிருக்கும் 2024 உலக வாகையாளர் சுற்றில் இவர் தனது பட்டத்தைத் தக்க வைக்க இந்தியாவின் குகேசை எதிர்த்துப் போட்டியிடுவார்.

## மேற்கோள்கள்

## வெளி இணைப்புகள்
* 

பகுப்பு:1992 பிறப்புகள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:சீன சதுரங்க வீரர்கள்
பகுப்பு:உலக சதுரங்க வாகையாளர்கள்
வெஸ்லி மேல்நிலைப் பள்ளி

**வெஸ்லி மேல்நிலைப் பள்ளி** Wesley Higher Secondary School இந்தியாவில் தமிழ்நாடு, சென்னையில் உள்ள ஒரு அரசு உதவி பெறும் தனியார் ஆண்கள் மேல்நிலைப் பள்ளியாகும். உவெசுலிய மெதடிசக் கிறித்தவ அமைப்பைச் சார்ந்த இந்தப் பள்ளி மெஸ்டன் கல்வி, மேம்பாட்டு சங்கத்தின் நிறுவனங்களுடன் இணைக்கப்பட்டுள்ளது.

## பிரபல முன்னாள் மாணவர்கள்
*வாசுதேவன் பாஸ்கரன், இந்திய வளைதடிப் பந்தாட்ட வீரர்
*சேத்துப்பட்டு பட்டாபிராம இராமசுவாமி ஐயர்,  திருவிதாங்கூர் சமத்தானத்தின் திவான்
*திரு. வி. கலியாணசுந்தரனார், தமிழறிஞர்

## மேற்கோள்கள்

பகுப்பு:சென்னையிலுள்ள தனியார் பள்ளிகள்
பகுப்பு:சென்னை மாவட்டத்திலுள்ள தனியார் பள்ளிகள்
இந்தியாவில் புலிகளை வேட்டையாடுதல்

[thumb|267x267px| பாரம்பரிய சீன மருத்துவத்தில் பயன்படுத்துவதற்காக ஒரு சீன சந்தையில் சட்டவிரோத பொருட்களை விற்கும் விற்பனையாளர். படத்தில் காட்டப்பட்டுள்ள சில துண்டுகளில் [புலி|புலியின் பாதம் போன்ற விலங்குகளின் பாகங்களும் அடங்கும்.]]
**இந்தியாவில் புலிகளை வேட்டையாடுதல்** (*Tiger poaching in India*) என்பது புலிகள் உயிர்வாழும் நிகழ்தகவை கடுமையாக பாதித்துள்ளது. 20ஆம் நூற்றாண்டின் தொடக்கத்தில் இருந்த 100,000 காட்டுப் புலிகளுடன் ஒப்பிடுகையில் இப்போது சுமார் 3,000 காட்டுப் புலிகள் எஞ்சியுள்ளன. புலிகளின் எண்ணிக்கையின் இந்த திடீர் வீழ்ச்சி, பிரித்தானிய இராச்சிய காலத்திலும், மற்றும் இந்தியாவின் சுதந்திரத்திற்குப் பின், காலனித்துவ மற்றும் இந்திய உயரடுக்கு மக்களால் புலிகள் படுகொலை செய்யப்பட்டதன் காரணமாக இருந்தது. இவற்றில் பெரும்பாலானவை, சுமார் 1,700  வங்காளப் புலிகள். புலிகளின் ஆரம்ப எண்ணிக்கை மிகவும் தவறாக இருந்தது. இந்தியாவில் புலிகள் பாதுகாப்புத் திட்டமானது புலிகளின் ஆரம்ப எண்ணிக்கையில் கடுமையான குறைபாடுகள் உள்ளதைக் கண்டறியும் வரை, அது பெரும் வெற்றியாகப் பாராட்டப்பட்டது.

வேட்டையாடப்பட்டு கொல்லப்பட்ட புலியின் உறுப்புகளில் பெரும்பாலானவை சீனாவை அடைகின்றன. அங்கு புலியின் ஒரு தோல் ரூ. 6.5 மில்லியனுக்கு விற்க முடியும். இவ்வாறு புலிகளை வேட்டையாடுபவர்களுக்கு தண்டனை விகிதம் சுமார் நான்கு சதவீதமாகவே உள்ளது.

## சன்சார் சந்த்
வட இந்தியாவின் ராஜஸ்தான் மாநிலத்தில் உள்ள அல்வர் மாவட்டத்தின் தனகாசி பகுதியைச் சேர்ந்த சன்சார் சந்த், "நாட்டின் மிகப்பெரிய வனவிலங்கு வர்த்தக வலையமைப்பை நடத்தும் முக்கிய நபர்" என்று அழைக்கப்பட்டார். அவர் 40 ஆண்டுகளாக கைது செய்யப்படாமல் இத் தொழிலில் ஈடுப்ட்டிருந்தார். தில்லியின் சதார் சந்தைப் பகுதியில் தனது வணிகத்தை நடத்தி வந்தார். மேலும், அவர் "வடக்கின் வீரப்பன்" என்று அழைக்கப்பட்டார். 

2005 ஆம் ஆண்டில் சரிஸ்கா தேசியப் பூங்காவின் முழு புலிகளையும் அழித்ததாக அவர் மீது குற்றம் சாட்டப்பட்டுள்ளது. புலி வேட்டையாடும் சன்சார் சந்த் நேபாளம் மற்றும் திபெத்தைச் சேர்ந்த நான்கு வாடிக்கையாளர்களுக்கு 470 புலி தோல்களையும் 2,130 சிறுத்தை தோல்களையும் விற்றதாக ஒப்புக் கொண்டார்.

1991 ஆம் ஆண்டில், இராஜஸ்தானின் சவாய் மாதோபூரில் கைது செய்யப்பட்ட ஒரு குழு, அவருக்காக இரண்டு ஆண்டுகளில் 15 முதல் 18 புலிகளை வேட்டையாடியதாக ஒப்புக்கொண்டது. 2005 ஜனவரியில், படேல் நகரில் உள்ள ஒரு கிடங்கில் நடத்தப்பட்ட சோதனையில் இரண்டு புலிகளின் தோல்கள், 28 சிறுத்தைகளின் தோல்கள், 14 புலியின் கோரைப் பற்கள், மூன்று கிலோ புலி நகங்கள், 10 புலியின் தாடைகளும் 60 கிலோ சிறுத்தை பாதங்களும் புலியின் பாதங்களும் கண்டுபிடிக்கப்பட்டன. 1988 ஆம் ஆண்டில், அவரிடமிருந்து 25,800 பாம்புத் தோல்களை காவலர்கள் பறிமுதல் செய்தனர்.சன்சார் சந்தின் மனைவி ராணி மற்றும் மகன் ஆகாஷ் ஆகியோரும் வனவிலங்கு கடத்தல் வழக்கில் கைது செய்யப்பட்டுள்ளனர்.

## இதனையும் காண்க

* புலி
* கிர் தேசியப் பூங்கா
* விலங்கு வன்கொடுமை
* தந்த வர்த்தகம்
* வேட்டையாடுதலுக்கான எதிர்ப்பு
* விலங்குரிமை
* விலங்குத் தொழிற்கூட்டு
## மேற்கோள்கள்

பகுப்பு:இந்தியாவிலுள்ள புலிகள் காப்பகங்கள்
பகுப்பு:வேட்டையாடுதல்
பகுப்பு:விலங்குத் தொழிற்கூட்டு
பகுப்பு:விலங்கு வன்கொடுமை
பகுப்பு:விலங்குரிமை
நீனா சிமோன்

**நீனா சிமோன்** (*Nina Simone*, 21 பிப்ரவரி 1933 - 21 ஏப்ரல் 2003) ஓர் அமெரிக்கப் பாடகரும், பாடலாசிரியரும், பியானோ கலைஞரும், இசையமைப்பாளரும், இசை நடத்துநரும் மற்றும் குடிசார் உரிமைகள் இயக்க ஆர்வலரும் ஆவார். இவரது இசை மேல்நாட்டுச் செந்நெறி இசை, நாட்டார் பாடல், நற்செய்தி இசை, ப்ளூஸ், ஜாஸ், ஆர் & பி மற்றும் பாப் உள்ளிட்ட பாணிகளில் பரவியிருந்தது. 2023 ஆம் ஆண்டில் அமெரிக்க மாத இதழான *ரோலிங் ஸ்டோன்* அனைத்து காலத்திலும் 200 சிறந்த பாடகர்களின் பட்டியலில் சிமோனுக்கு 21 வது இடத்தைத் தந்தது.
## ஆரம்ப வாழ்க்கை
வட கரோலினாவில் ஒரு ஏழைக் குடும்பத்தில் பிறந்த எட்டு குழந்தைகளில் ஆறாவது குழந்தையான சிமோன் ஆரம்பத்தில் கச்சேரிகளில் கின்னரப்பெட்டிக் கலைஞராக இருக்க விரும்பினார். பின்னர் நியூயார்க்கில் உள்ள ஜூலியார்ட் இசைப் பள்ளியில் சேர்ந்தார். பின்னர் பிலடெல்பியா உள்ள கர்டிஸ்  இசைப்பள்ளியில் படிக்க உதவித்தொகைக்கு விண்ணப்பித்தார். இவருக்கு சேர்க்கை மறுக்கப்பட்டது, இது இனவெறி காரணம் என்று இவர் கூறினார். 2003 ஆம் ஆண்டில், இவர் இறப்பதற்கு சில நாட்களுக்கு முன்பு, அந்நிறுவனம் இவருக்கு மதிப்புறு முனைவர் பட்டம் வழங்கியது.

## இசை வாழ்க்கை
வாழ்வாதாரத்திற்காக, சிமோன் அட்லாண்டிக் நகரிலுள்ள ஒரு இரவு விடுதி பியானோ வாசிக்கத் தொடங்கினார். குடும்ப உறுப்பினர்களிடமிருந்து தன்னை மறைத்துக்கொள்ள இவர் தனது பெயரை "நீனா சைமோன்" என்று மாற்றிக் கொண்டார். "பிசாசின் இசை" அல்லது "காக்டெய்ல் பியானோ" என்று அழைக்கப்படும் இசைகளைத் தேர்ந்தெடுத்தார். இரவு விடுதியில் இவர் தனது சொந்த இசையில் பாடி வந்தார். இது ஒரு ஜாஸ் பாடகராக இவரது வாழ்க்கையை மேம்பட உதவியது. இவர் 1958 மற்றும் 1974 க்கு இடையில் 40 க்கும் மேற்பட்ட  இசைத் தொகுப்புகளைப் பதிவு செய்தார். *லிட்டில் கேர்ள் ப்ளூ* என்ற பாடல் மூலம் அறிமுகமானார். 

## மேற்கோள்கள்

## மேலும் சில ஆதாரங்கள்
* 
* 
* 
* 
* 
* 
* 
* 
* 
* 

## வெளி இணைப்புகள்
* 
* 
* The Amazing Nina Simone: A Documentary Film
* 
* 
* 

பகுப்பு:2003 இறப்புகள்
பகுப்பு:1933 பிறப்புகள்
பகுப்பு:அமெரிக்கப் பாடகிகள்
பகுப்பு:அமெரிக்கப் பாடகர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:நாட்டுப்புறப் பாடகர்கள்
பகுப்பு:புற்றுநோயால் இறந்தவர்கள்
சைன் டாம் சாக்கோ

**சைன் டாம் சாக்கோ** (*Shine Tom Chacko*) (பிறப்பு செப்டம்பர் 15,1983) ஓர் இந்திய நடிகரும் மற்றும் மலையாளத் திரைப்படங்களில் பணிபுரிந்த முன்னாள் உதவி இயக்குநரும் ஆவார். இயக்குநர் கமலின் உதவியாளராக சுமார் 9 ஆண்டுகள் பணியாற்றிய பிறகு, *கடமா* படத்தின் மூலம் நடிக்கத் தொடங்கினார். *ஈ அதுத காலத்து*, அத்தியாயம், *ஆனையும் ரசூலும்*, *மசாலா ரிபப்ளிக், [[ஜிகர்தண்டா டபுள்எக்ஸ்]]* (தமிழ்) உள்ளிட்ட பல படங்களில் துணை வேடங்களில் நடித்தார். மேலும் பினு சதானந்தனின் நகைச்சுவை திரைப்படமான *இதிஹாசா* (2014) படத்தில் முன்னணி கதாபாத்திரத்தில் நடித்தார்.

*விவேகானந்தன் விரலானு* இவரது 100 வது படமாகும்.

## பிற மொழிப்படங்கள்

விஜய் மற்றும் பூஜா ஹெக்டே ஆகியோர் முக்கிய வேடங்களில் நடித்த பீஸ்ட் என்ற அதிரடித் திரைப்படத்தின் மூலம் சைன் தமிழில் அறிமுகமானார்.

நானி மற்றும் கீர்த்தி சுரேஷ் ஆகியோர் முக்கிய வேடங்களில் நடித்த தசரா என்ற பத்தின் மூலம் சைன் தெலுங்கிலும் அறிமுகமானார்.

## சர்ச்சை
31 ஜனவரி 2015 அன்று, சைன் டாம் சாக்கோ மற்றும் நான்கு பெண்கள் போதைப்பொருள் வைத்திருந்ததாகக் கூறி கொச்சியில் கைது செய்யப்பட்டனர். இவர் மீது போதைப்பொருள் தடுப்புச் சட்டத்தின் கீழ் வழக்கு பதிவு செய்யப்பட்டது. பின்னர் அவருக்கு கேரள உயர் நீதிமன்றம் பிணை வழங்கியது.

## மேற்கோள்கள்

## வெளி இணைப்புகள்
* 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
கேரீநேம்

**கேரீநேம் (***KRename***),** ஒர் கே டீ ஈ மென்பொருளாகும், இது ஒரே நேரத்தில் பல கோப்புகளையும் கோப்பகங்களையும் பெயர் மாற்ற உதவுகிறது. கேடிஈ பிளாசுமா பணிச்சூழல்களைப் பயன்படுத்தும் லினக்சு விநியோகங்களில் இம்மென்பொருள்  முன்னிருப்பாக இருக்கும்.
thumb|பிடிஎப் கோப்புகளின் பெயர்களை மாற்றும் விளக்கப்படம்

## அம்சங்கள்

* ஒரே நேரத்தில் பல கோப்புகளையும் கோப்பகங்களையும் பெயர் மாற்றுதல்
* ஒரு கோப்பகத்தில் உள்ள அனைத்து கோப்புகளையும் பெயர் மாற்றுதல்
* பெயர் மாற்றம் செய்யும் பொழுது மறைக்கப்பட்ட கோப்புகளை புறக்கணித்தல்
* எளிதில் பெயர் மாற்றங்களில் பெரிய மாற்றங்கள் இல்லாமல் பணிகளான பெரிய எழுத்தாக்குதல், சிறிய எழுத்தாக்குதல், ஒரு சொல்லில் உள்ள ஒரு எழுத்தை மட்டும் பெரிய எழுத்தாக மாற்றுதல் 
* கோப்புப் பெயர்களுக்கு முன்னொட்டுகள், பின்னொட்டுகள் சேர்த்தல்
* கோப்புப் பெயர்கள் பகுதிகளை தேடுக் கருவி மூலம் தேடி மாற்றுதல் (தேவைப்பட்டால் சுருங்குறித்தொடரை அனுமதிக்கிறது)
* கோப்பு பெயர்களை வரிசைப்படுத்த எண்களை சேர்த்தல்
* கோப்புகளின் உரிமைகளை மாற்றுதல்
* கோப்புகளின் அணுகல் மற்றும் தேதி, நேரங்களை மாற்றுதல்
* MP3/ogg ஆகிய ஒலிக்கோப்பு வகைகளில் உள்ள ID3 என்ற மீதரவைப் பிரித்தெடுத்தல்
* படக் கோப்புகளிலிருந்து Exif என்ற மீதரவைப் பிரித்தெடுத்தல்
* தற்போதைய தேதி, நேரத்தை கோப்புப்பெயரில் சேர்த்தல்
* கோப்பு நீட்டிப்புகளை மாற்றுதல்
* செயல் தவறு செய்தவைகளை மீளமை செய்தல்
* விரும்பிய கோப்புகளை கைமுறையில் பெயர் மாற்றுதல்
* யாவாக்கிறிட்டு (*JavaScript*) என்ற நிரலாக்க மொழியைப் பயன்படுத்துதல் 
* ஒலிபெயர்ப்பு

## வெளி இணைப்புகள்

* கே டீ ஈ பயனர் தள விக்கியில் கேரீநேம் பற்றிய கையேடு
* சோர்சுஃபோர்ச்சில் பழைய மூல நிரலாக்கம்
* கிட்லாப்பில் தற்போதைய மூல நிரலாக்கம்
* அதிகாரப்பூர்வ தகவல் பக்கம்

## மேற்கோள்கள்

பகுப்பு:சி++
பகுப்பு:கட்டற்ற மென்பொருட்கள்
நியோடிமியம்(III) பெர்குளோரேட்டு

}}

**நியோடிமியம்(III) பெர்குளோரேட்டு** (*Neodymium(III) perchlorate*) என்பது Nd(ClO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். நியோடிமியமும் பெர்குளோரிக் அமிலமும் சேர்ந்து இந்த உப்பு உருவாகிறது.

## பண்புகள்
நியோடிமியம்(III) பெர்குளோரேட்டு Nd(ClO4)3·nH2O படிகங்களை உருவாக்குகிறது. வாய்பாட்டிலுள்ள n = 4, 4.5 ஊதா-இளஞ்சிவப்பு படிகங்களாகவும் n = 6 எனில் வெளிர் இளஞ்சிவப்பு நிறத்தில் படிகங்களை உருவாக்குகிறது.

## வினைகள்
Nd(ClO4)3 சேர்மம் Nd(OH)x(ClO4)3 − x என்ற பொதுவாய்ப்பாடு கொண்ட கார உப்புகளை உருவாக்கும். x = 1.5 என்ற மதிப்பைக் கொண்ட உப்பு (5 நீர் அணுக்களுடன் நிறைவுற்றது) d = 2.88 கி/செ.மீ³ கொண்ட ஒரு வெளிர் ஊதா நிற படிகமாகும்.

## பிற சேர்மங்கள்
Nd(ClO4)3 ஆனது ஐதரசீனுடன் சேர்ந்து சேர்மங்களை உருவாக்கும். அதாவது Nd(ClO4)3·6N2H4·4H2O இது ஒரு சிறிய வெள்ளை படிகமாகும். இப்படிகம் தண்ணீர், மெத்தனால், எத்தனால், அசிட்டோன் ஆகிய கரைப்பான்களில் கரையும். ஆனால் தொலுயீனில் கரையாது. 20 பாகை செல்சியசு வெப்பநிலையில் இதன் அடர்த்தி 2,3271 கி/செ.மீ³ என கணக்கிடப்பட்டுள்ளது.

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:பெர்குளோரேட்டுகள்
சுர்ஜித் பல்லா

**சுர்ஜித் பல்லா** (*Surjit Bhalla*) என்பவர் ஒரு இந்திய பொருளாதார நிபுணர், எழுத்தாளர் மற்றும் கட்டுரையாளர், தேசிய மற்றும் சர்வதேச பொருளாதாரக் கொள்கை அரங்கில் விரிவான அனுபவத்தைக் கொண்டவர். சர்வதேச நாணய நிதியத்தில் (IMF) இந்தியாவுக்கான நிர்வாக இயக்குநராக பணியாற்றியவர். இவர் பிரதமர் நரேந்திர மோடியின் பொருளாதார ஆலோசனைக் குழுவின் முன்னாள் பகுதி நேர உறுப்பினராகவும் இருந்தார்.

பகுப்பு:இந்தியப் பொருளியலாளர்கள்

## பணிகள்
பொருளாதார ஆராய்ச்சியாளரான இவர், புதிய தொழில்களுக்கான ஆலோசனைகளை வழங்குபவர். பொருளாதார ஆராய்ச்சி தொடர்பான பல நூல்களை எழுதியுள்ளார். இவர் எழுதிய முதல் புத்தகம் *விக்கெட்டுக்கு இடையே: யார் சிறந்தவர் ஏன்?* (Between the Wickets: The Who and The Why) என்பதாகும்.  2014 முதல் இவர் *[[இந்தியன் எக்சுபிரசு|தி இந்தியன் எக்ஸ்பிரஸ்]] [[நாளிதழ்|நாளிதழில்]]* பங்களிக்கும் ஆசிரியராகவும் உள்ளார். தேர்தலில் வெற்றிபெற முக்கிய காரணிகளை பற்றி இவர் குறிப்பிடும் போது **"தேர்தலில் வெற்றி பெற இரண்டு விசயங்கள் முக்கியம். முதலில் பொருளாதாரம் அடுத்தது தலைமை."** என்று இவர் கூறுகிறார்.

## மேற்கோள்கள்
உலக சதுரங்க வாகை

**உலக சதுரங்க வாகை** (*World Chess Championship*) என்பது சதுரங்கத்தில் உலக வாகையாளரைத் தெரிவு செய்ய நிகழ்த்தப்படும் ஒரு தொடர் ஆகும். நடப்பு உலக வாகையாளர் இந்தியாவைச் சேர்ந்த குகேஷ் தொம்மராஜு ஆவார். இவர் 2024 உலக சதுரங்க வாகைப் போட்டியில் சீனாவின் திங் லிரெனை வென்று வாகையாளர் ஆனார்.

உலக வாகைக்காக அங்கீகரிக்கப்பட்ட முதல் நிகழ்வு 1886 ஆம் ஆண்டில் உலகின் இரண்டு முன்னணி வீரர்களான வில்கெம் இசுட்டைனிட்சு, யொகான்னசு சூக்கர்டோர்ட் ஆகியோருக்கிடையேயான போட்டியாகும். இசுட்டைனிட்சு வெற்றி பெற்று முதல் உலக வாகையாளரானார். 1886 முதல் 1946 வரை, வாகையாளர் தேவையான விதிமுறைகளை அமைத்து, புதிய உலக வாகையாளராவதற்கு எந்தவொரு சவாலிலும் கணிசமான பங்களிப்புகளை உயர்த்தி, இறுதிப் போட்டியில் வாகையாளரைத் தோற்கடிக்க வேண்டும். 1946-இல் அன்றைய உலக வாகையாளரான அலெக்சாண்டர் அலேகின் இறந்ததைத் தொடர்ந்து, பன்னாட்டு சதுரங்கக் கூட்டமைப்பு (பிடே) உலக வாகையாளருக்கான நிர்வாகத்தை எடுத்துக் கொண்டது. இது 1948 உலக வாகையாளர் போட்டியுடன் தொடங்கியது. 1948 முதல் 1993 வரை, பிடே அமைப்பு ஒவ்வொரு மூன்று ஆண்டுகளுக்கும் ஒரு புதிய போட்டியாளரைத் தேர்வு செய்ய போட்டிகளின் தொகுப்பை ஏற்பாடு செய்தது. 1993-ஆம் ஆண்டில், நடப்பு சாம்பியனான காரி காஸ்பரொவ் பிடே-யில் இருந்து பிரிந்தார். உலக வாகைப் பட்டத்திற்குப் போட்டியாக காசுபரோவ் "தொழில்முறை சதுரங்க சங்கத்தை" (PCA) தொடங்கி அடுத்த 13 ஆண்டுகளுக்கு அச்சங்கத்தின் மூலமாக ஒரு "போட்டி வாகையாளர்" தெரிவானார். இறுதியில் 2006 ஆம் ஆண்டில் இரண்டும் ஒன்றிணைக்கப்பட்டு அடுத்தடுத்த போட்டிகள் பிடே-ஆல் நடத்தப்பட்டு வருகின்றன.

2014 முதல், வாகைப் போட்டிகள் இரண்டு ஆண்டு சுழற்சியில் நிலைபெற்றது. கோவிட்-19 பெருந்தொற்று காரணமாக 2020, 2022 போட்டிகள் முறையே 2021, 2023 க்கு ஒத்திவைக்கப்பட்டு நடத்தப்பட்டன. அடுத்த போட்டி வழக்கமான அட்டவணைப்படி 2024 நவம்பரில் நடைபெறும்.

உலக வாகைப் போட்டிகளில் அனைத்து வீரர்களும் பங்குபற்றக் கூடியதாக இருந்தாலும், பெண்கள், 20 வயதுக்குட்பட்டவர்கள், குறைந்த வயதுக் குழுக்கள், மூத்தவர்கள் ஆகியோருக்குத் தனித்தனி வாகைப் போட்டிகள் உள்ளன. விரைவு, மின்னல், கணினி சதுரங்கம் ஆகியவற்றிலும் உலக சதுரங்க வாகைப் போட்டிகள் நடைபெறுகின்றன.

## உலக வாகையாளர்கள்

### பிடே-இற்கு முன்னர் (1886–1946)

### பிடே உலக வாகையாளர்கள் (1948–1993)

### மரபு-சார் (PCA) உலக வாகையாளர்கள் (1993–2006)

### பிடே உலக வாகையாளர்கள் (1993–2006)

### பிடே (இணைந்த) உலக வாகையாளர்கள் (2006–இன்று)

## மேற்கோள்கள்

## வெளி இணைப்புகள்

* Mark Weeks' pages on the championships – Contains all results and games
* Graeme Cree's World Chess Championship Page (archived) – Contains the results, and also some commentary by an amateur chess historian
* Kramnik Interview: From Steinitz to Kasparov – விளாதிமிர் கிராம்னிக் (the 14th World Chess Champion) shares his views on the first 13 World Chess Champions.
* Chessgames guide to the World Championship
* The World Chess Championship by Edward Winter
லூமுட் கடற்படை தளம்

**லூமுட் கடற்படை தளம்** (மலாய்: *Markas Pangkalan Lumut*; ஆங்கிலம்: *Lumut Naval Base*) என்பது மலேசியா, பேராக், மஞ்சோங் மாவட்டம், லூமுட் நகரில் அமைந்துள்ள அரச மலேசிய கடற்படையின்  கடற்படை தளம் ஆகும். கோலாலம்பூரில் இருந்து ஏறக்குறைய 100 மைல்கள் (160 கிமீ) தொலைவில் உள்ளது. 

இந்தத் தளம் மலேசியாவின் மிகப்பெரிய கடற்படைத் தளமாகும்; மேலும் 9 செப்டம்பர் 1984 முதல் அரச மலேசிய கடற்படையின் தலைமையகமாகச் செயல்பட்டு வருகிறது. பழைய தளம் சிங்கப்பூரில் உள்ள ஊட்லேண்ட்ஸ் கடற்படைத் தளத்தைத் தலைமையகமாகக் கொண்டு இருந்தது.

மலேசிய கடற்படையின் தலைமையகம், லூமுட் கடற்படை தளத்தில் உள்ளது. இந்தத் தளம் கேடி மலாயா (*KD Malaya*) என்றும் அழைக்கப்படுகிறது. லூமுட் கடற்படை தளமே மலேசிய கடற்படையின் முதன்மைத் தளமாகும். 

இந்தத் தளம் தற்போது அரச மலேசிய கடற்படையின் மேற்கு கடற்படை கட்டளையகத்தின் (*Western Fleet Command*) தலைமையகமாகச் செயல்படுகிறது, அதே வேளையில் சபா,  கோத்தா கினபாலு, செபங்கார் கடற்படைத் தளம், கிழக்கு கடற்படை கட்டளையகத்தின் (*Eastern Fleet Command*) தலைமையகமாகச் செயல்படுகிறது.

## வரலாறு
### பின்னணி
ஐக்கிய இராச்சியத்திடம் இருந்து மலேசியா சுதந்திரம் பெறுவதற்கு முன்பு இருந்தே சிங்கப்பூரில் உள்ள ஊட்லேண்ட்ஸ் கடற்படைத் தளத்தில், தன் தலைமையகத் தளத்தைக் கொண்டு செயல்பட்டு வந்தது. 1963-இல் மலேசியக் கூட்டமைப்பில் இருந்து சிங்கப்பூர் வெளியேற்றப்பட்ட பிறகும், அரச மலேசிய கடற்படையின் தளம், சிங்கப்பூர் ஊட்லேண்ட்ஸ் கடற்படைத் தளத்தில் இயங்கி வந்தது.

1969-இல் அரச மலேசிய கடற்படையின் தலைமையகத்தை மலேசியாவிற்கு மாற்ற மலேசிய அரசாங்கம் திட்டமிட்டது. ஆனால் ஒரு பொருத்தமான இடம் கிடைக்கவில்லை.

மலாக்கா நீரிணையைப் பாதுகாப்பதற்காக, சனவரி 1973-இல், லூமுட்டில் ஒரு சிறிய தளத்தை,  அரச மலேசிய கடற்படை நிறுவியது.

### கிள்ளான் துறைமுகம்

5 சுலை 1975-இல், மலேசியாவின் முன்னாள் பிரதமர் அப்துல் ரசாக் உசேன், சிங்கப்பூர் ஊட்லேண்ட்ஸ் கடற்படைத் தளத்திற்குச் சென்றார். அப்போது அங்கு இருந்த மலேசியக் கடற்படைத் தளம், மலேசியாவின் எதிர்காலத் திட்டங்களுக்குப் போதுமானதாக இல்லை என்றும்; அந்தத் தளம் மலேசியாவிற்கு வெளியே அமைந்திருப்பது பொருத்தமற்றது என்றும் கவலை தெரிவித்தார்.

தீபகற்ப மலேசியாவில், எந்த இடத்தில் புதிய கடற்படைத் தளத்தைக் கட்டலாம் என்பதற்காக ஓர் ஆய்வுக்குழு உருவாக்கப்பட்டது. அந்த ஆய்வுக் குழுவிற்கு அப்போதைய மலேசியக் கடற்படை தளபதி வி. இராமசந்திரன் (*Commander V. Ramachandran*) தலைவராகப் பொறுப்பு வகித்தார்.  

தொடக்கத்தில், கிள்ளான் துறைமுகம் புதிய தளத்திற்கான இடமாகத் தேர்ந்தெடுக்கப்பட்டது. இருப்பினும், கிள்ளான் புவியியல் பற்றிய முழுமையான ஆய்வுகளுக்குப் பிறகு, அரச மலேசிய கடற்படையின் தலைமையகத்திற்கான புதிய இடமாக லூமுட் தேர்வு செய்யப்பட்டது. 

## மேலும் காண்க
* அரச மலேசிய கடற்படை
* மலேசிய பாதுகாப்பு படைகள்
* ஜொகூர் அரச இராணுவப் படை

## மேற்கோள்கள்

## வெளி இணைப்புகள்
அருண் ஜேட்லி துடுப்பாட்ட விளையாட்டரங்கம்

**அருண் ஜேட்லி துடுப்பாட்ட விளையாட்டரங்கம்** (முன்னர் **பெரோ சா கோட்லா திடல்** என்று அறியப்பட்டது) என்பது புதுதில்லியில் அமைந்துள்ள துடுப்பாட்ட அரங்கமாகும். 1883இல் தொடங்கப்பட்ட இது கொல்கத்தாவின் ஈடன் கார்டன்சுக்குப் பிறகு தற்போதும் செயல்பாட்டில் உள்ள இந்தியாவின் இரண்டாவது பழமையான பன்னாட்டுத் துடுப்பாட்ட அரங்கமாக உள்ளது. 12 செப்டம்பர் 2019இல் இந்த அரங்கம் இந்தியாவின் முன்னாள் நிதியமைச்சரும், முன்னாள் டிடிசிஏ தலைவருமான அருண் ஜெட்லியின் நினைவாக மறுபெயரிடப்பட்டது. பெயர் மாற்ற அறிவிப்புக்குப் பிறகு அரங்கம் மட்டுமே பெயர் மாற்றப்பட்டுள்ளதாகவும் அதன் திடல் தற்போதும் *பெரோ சா கோட்லா திடல்* என்றே அழைக்கப்படும் என்றும் டிடிசிஏ விளக்கமளித்தது.

## சாதனைப் பதிவுகள்
### தேர்வுப் பதிவுகள்
* அதிகபட்ச புள்ளிகள்- மேற்கிந்தியத் தீவுகள் 644-8 (1959); 631 (1948), இந்தியா 613-7 (2008)
* அதிகபட்ச ஓட்டங்கள்- திலீப் வெங்சர்கார் (637), சுனில் கவாஸ்கர் (668), சச்சின் டெண்டுல்கர் (643)
* அதிகபட்ச வீழ்த்தல்கள்- அனில் கும்ப்ளே (58), கபில் தேவ் (32), ரவிச்சந்திரன் அசுவின் (27)

### ஒருநாள் பதிவுகள்
* 2 முறை மட்டுமே ஒரு அணி 300 ஓட்டங்களைக் கடந்துள்ளது.
* 7 மட்டையாளர்கள் நூறு எடுத்துள்ளனர்.
* 1989ஆம் ஆண்டு இந்திய அணிக்கு எதிரான போட்டியில் விவியன் ரிச்சர்ட்ஸ் 6 மட்டையாளர்களை வீழ்த்தினார்.

## உலகக்கிண்ணப் போட்டிகள்
### [[1987 துடுப்பாட்ட உலகக்கிண்ணம்|1987 உலகக்கிண்ணம்]]

### [[1996 துடுப்பாட்ட உலகக்கிண்ணம்|1996 உலகக்கிண்ணம்]]

### [[2011 துடுப்பாட்ட உலகக்கிண்ணம்|2011 உலகக்கிண்ணம்]]

----

----

----

## மேற்கோள்கள்

பகுப்பு:இந்தியத் துடுப்பாட்ட மைதானங்கள்
பகுப்பு:தில்லியில் விளையாட்டு
விஜய் கே. நம்பியார்

**சென்னிச்சேரி விஜய் நம்பியார்** (*Chenicheri Vijay Nambiar*, பிறப்பு ஆகத்து 1943) என்பவர் ஒரு ஓய்வு பெற்ற இந்திய தூதர் மற்றும் மியான்மரில் ஐ.நா பொதுச்செயலாளரின் சிறப்பு ஆலோசகராக பணியாற்றியவர். இவர் 2007 சனவரி முதல் நாள் முதல் 2012 பெப்ரவரி வரை ஐ.நா பொதுச்செயலாளர் பான் கீ மூனின் கீழ் செஃப் டி கேபினட் (தலைமைப் பணியாளர்) ஆக இருந்தார். இவர் ஐ.நா துணைப் பொதுச்செயலாளர் பதவி வகித்தார் மேலும் பொதுச்செயலாளரின் மூத்த நிர்வாகக் குழுவில் உறுப்பினராகவும் இருந்தார். நம்பியார் முன்பு இந்திய அரசின்  தேசிய பாதுகாப்பு துணை ஆலோசகராகவும், தேசிய பாதுகாப்பு அவை செயலகத்தின் தலைவராகவும் பணியாற்றினார். இவர் முன்பு நியூயார்க்கில் ஐக்கிய நாடுகள் சபைக்கான இந்தியாவின் நிரந்தரப் பிரதிநிதியாக (மே 2002-ஜூன் 2004) பணியாற்றினார். முன்னதாக இந்தியாவின் தூதராக, பாக்கித்தான் (2000-2001), சீனா (1996-2000), மலேசியா (1993-1996), ஆப்கானித்தான் (1990-1992) ஆகிய நாடுகளில் அடுத்தடுத்து பணியாற்றினார். முன்னதாக அல்ஜீரியாவில் இந்திய தூதராக (1985-1988) இருந்தார்.

இந்திய வெளியுறவுச் சேவையில் தனது தொழில் வாழ்க்கையின் போது, 1970 கள் மற்றும் 1980 களில் பெய்ஜிங், பெல்கிரேட், நியூயார்க் போன்ற இடங்களில் பலதரப்பு பதவிகளில் பணியாற்றியுள்ளார். இந்தியப் பிரதமர் ராஜீவ் காந்தியின் வரலாற்று சிறப்புமிக்க சீனப் பயணத்தின் போது 1988 இல் கிழக்கு ஆசியாவைக் கையாளும் இணைச் செயலாளராக (டைரக்டர் ஜெனரல்) இருந்தார். 1980 களின் முற்பகுதியில் புது தில்லியில் உள்ள தலைமையகத்தில் பலதரப்பு விவகாரங்களையும் கையாண்டார். 1979 முதல் ஐ.நா, அணிசேரா நாடுகள் உச்சிமாநாடு, அமைச்சர்களின் மாநாடுகள் போன்ற பல மாநாடுகளில் இவர் தூதுக்குழு மட்டத்தில் பணியாற்றியுள்ளார்.

## துவக்ககால வாழ்க்கையும், தொழிலும்
விஜய் நம்பியார் இந்தியாவின், கேரளத்தை பீர்வீகமாக கொண்டவர். இவர் செனிச்சேரி குடும்பத்தைச் சேர்ந்தவர். இவர் 1943ஆம் ஆண்டு ஆகத்து மாதம் பூனாவில் பிறந்தார். இவர் லெப்டினன்ட் ஜெனரல் சதீஷ் நம்பியாரின் தம்பி ஆவார். பம்பாய் பல்கலைக்கழகத்தில் அரசியல் அறிவியலில் முதுகலை பட்டம் பெற்ற இவர், 1965 ஆம் ஆண்டில் பல்கலைக்கழகத்தின் வேந்தரின் தங்கப் பதக்கத்தைப் பெற்றார்.

நம்பியார் 1967 இல் இந்திய வெளியுறவுச் சேவையில் சேர்ந்தார். சீன மொழியில் நிபுணத்துவம் பெற்ற நம்பியார் தன் ஆரம்ப ஆண்டுகளின் இராஜதந்திர சேவையில்  ஹாங்காங், பெய்ஜிங்கில் பணியாற்றினார். 1970 களின் நடுப்பகுதியில் யூகோஸ்லாவியாவின் பெல்கிரேடிலும் பணியாற்றினார்.

இவருக்கு திருமணமாகி இரண்டு மகள்கள் உள்ளனர்.

## மேற்கோள்கள்

## வெளி இணைப்புகள்
* Official Biography

பகுப்பு:கேரள மக்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1943 பிறப்புகள்
ஓல்மியம் ஈராண்டிமோணைடு

**ஓல்மியம் ஈராண்டிமோணைடு** (Holmium diantimonide) என்பது HoSb2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். ஓல்மியத்தின் அறியப்பட்டுள்ள ஆண்டிமோனைடுகளில் இதுவும் ஒன்றாகும். 1000-1500 பாகை செல்சியசு என்ற ஒரு குறிப்பிட்ட வெப்பநிலையில் (30~65 கிலோபார்) அழுத்தத்தில் ஓல்மியமும் ஆண்டிமனியும் வினைபுரிந்தால் ஓல்மியம் ஈராண்டிமோனைடு உருவாகும். C222 என்ற இடக்குழுவில் அலகு செல் அளவுருக்கள் a=3.343 Å, b=5.790 Å, c=7.840 Å, Z=2 என்றும் உள்ளதாக  எக்சுகதிர் விளிம்புவளைவு சோதனை காட்டுகிறது.

HoSb2 என்பது சில சேர்மங்களின் படிக அமைப்புக்கு ஒரு முன்மாதிரியாகும். HoSb2  கட்டமைப்பைச் சேர்ந்த சேர்மங்களுக்கு LuSb2, YSb2 போன்றவை எடுத்துக்காட்டுகளாகும். 

## மேற்கோள்கள்

பகுப்பு:ஓல்மியம் சேர்மங்கள்
பகுப்பு:ஆண்டிமோணைடுகள்
சுங்கை பூலோ சிறைச்சாலை

**சுங்கை பூலோ சிறைச்சாலை** (ஆங்கிலம்: *Sungai Buloh Prison*; மலாய்: *Penjara Sungai Buloh*; சீனம்: 双溪毛糯监狱) என்பது மலேசியா, சிலாங்கூர், பெட்டாலிங் மாவட்டம், செலாயாங் நகராட்சியில் உள்ள ஒரு சிறைச்சாலை ஆகும். இது மலேசியாவின் மிகப்பெரிய சிறை வளாகமாகும். மலேசிய சிறைத் துறை; மற்றும் மலேசிய உள்துறை அமைச்சு; ஆகியவற்றால் இந்தச் சிறைச்சாலை நிர்வகிக்கப்படுகிறது.

மலேசிய சிறைத் துறையில், இந்தச் சிறைச்சாலையே ஒருங்கிணைந்த மின்னணு பாதுகாப்பு அமைப்புடன் கூடிய முதல் சிறைச்சாலை ஆகும். 

இந்தச் சிறைச்சாலை RM 172 மில்லியன்  மலேசிய ரிங்கிட் செலவில் கட்டப்பட்டது. சிறைச்சாலையின் கட்டுமானம் 1992-இல் தொடங்கப்பட்டு அக்டோபர் 1996-இல் நிறைவடைந்தது. பின்னர் நவம்பர் 1996-இல் திறக்கப்பட்டது. கோலாலம்பூரில் உள்ள புடு சிறைச்சாலைக்குப் பதிலாக, இந்தச் சிறைச்சாலை  கட்டப்பட்டது. இந்தச் சிறையில் 3000 கைதிகளைச் சிறை வைக்கும் வசதி உள்ளது.

## பொது

சுங்கை பூலோ சிறை வளாகத்தில் முதன்மைச் சிறைச்சாலை, நிர்வாகத் தொகுதி, தளவாடங்களின் இருப்புத் தொகுதி, வாகன அலுவலகம், காவல் நிலையம், பணியாளர்கள் குடியிருப்பு, பல்நோக்கு மண்டபம், பணியாளர்களுக்கான ஓய்வு மையம், பணியாளர்களுக்கான தொழுகை வளாகம் மற்றும் விளையாட்டுப் பொழுதுபோக்கு மையங்கள் உள்ளன. 

சிறைச்சாலையில் 5 மாடிகள் உள்ளன. ஒவ்வொரு மாடியின் உயரம் 21.5 மீ (71 அடி). அவற்றுள் கைதிகள் தங்கும் 28 குடியிருப்புக் கட்டிடங்கள் உள்ளன. 2023-ஆம் ஆண்டு சுலை 22-ஆம் தேதி இந்தச் சிறைச்சாலை அதன் மறுசீரமைப்பைத் தொடங்கியது. 2024 ஆம் ஆண்டின் மத்தியில் அதன் மறுசீரமைப்பு முடிவடையும் என்று எதிர்பார்க்கப்படுகிறது.[1]

இந்தச் சிறையில் தடுத்து வைக்கப்பட்டவர்களில் டத்தோ ஸ்ரீ அன்வர் இப்ராகீம், மலேசியா டுடே வலைப்பதிவின் ஆசிரியர் ராஜா பெட்ரா கமருதீன்; அல்தான்தூயா சாரிபூ கொலைத் தொடர்பில் அப்துல் ரசாக் பகிண்டா போன்றோர் மிக முக்கியமானவர்களாக அறியப்படுகிறார்கள்.

## மேற்கோள்

## மேலும் காண்க
* கமுந்திங் தடுப்பு மையம்
* லாலாங் நடவடிக்கை
* மலேசிய உள்நாட்டுப் பாதுகாப்புச் சட்டம்
* மலேசியாவின் அரசியல்

பகுப்பு:மலேசிய சிறைச்சாலைகள்